ittura importanti li tinsab fil-knisja parrokkjali tal-Marsa li tirrapreżenta lill-Madonna tal-Karmnu u mpittra mill-artist Malti Lazzaro Pisani, bħalissa tinsab fil-laboratorju tar-restawr tal-kumpanija PrevaArti, il-Mosta Technopark. Dan ir-restawr tant meħtieġ qed jiġi segwit mis-Sur Pierre Bugeja, restawratur u kap tad-ditta PrevArti. Ix-xogħol ta' restawr beda fi Frar li għadda wara li l-patrijiet Kapuċċini kkumissjonaw dan ix-xogħol li issa wasal fi stadju avvanzat u jekk Alla jrid dalwaqt nerġgħu naraw dan il-kwadru trasformat għall-istat oriġinali tiegħu. Din il-pittura ġiet impittra fl-1912 u turi lill-Madonna bil-Bambin Ġesti fuq ħoġorha qiegħda tagħti ċ-ċoqqa lil San Xmun Stokk. Fuq in-naħa ta' fuq tal-kwadru hemm tliet anġli fis-sema bil-labtu tal-Karmnu f'idejhom. Il-kuluri oriġinali li għażel Pisani għal din il-pittura huma pjuttost ċari u newtrali minbarra l-ilbies tal-Madonna fejn intuża l-blu u l-aħmar. Dawn il-kuluri mal-medda taż-żmien intilfu taħt strati ta' ħmieġ u verniċ li maż-żmien skuraw il-kwadru. Permezz ta' din l-għażla ta' kuluri l-artist seta' jagħmel distinzjoni bejn l-importanza tal-Verġni u l-Bambin li huma l-protagonisti tal-kwadru. Il-kompożizzjoni tas-suġġett tista' tinqasam min-nofs f'żewġ trijangoli billi timmaġina linja djagonali tiġri mill-kantuniera tax-xellug t'isfel għall- kantuniera tal-lemin ta' fuq. Il-pittura kienet fi stat ħażin ħafna u prekarju bi bżonn eċċessiv ta' restawr professjonali. Mill-ammont ta' żebgħa oriġinali li waqgħet u ntilfet, jidher ċar li dan il kwadru ġarrab ħsara estensiva u partikolari, jiġifieri mhux tas-soltu. Hemm evidenza li dan il-kwadru seta' xxarrab meta l-knisja kienet għaddejja mix-xogħlijiet tas-saqaf fejn seta' daħal xi ilma tax-xita. Evidenza ta' dan huma t-tebgħat tal-ilma li hemm fuq it-tila kif ukoll fuq in-naħa taż-żebgħa fejn din kienet waqgħet b'mod lineari ma' xi ċarċir tal-ilma. Certa żebgħa, bħal dik madwar il-wiċċ tal-Madonna, kienet fi stat gravi għax hawn iż-żebgha ntrefgħet mit-tila Il-kwadru kien ġie restawrat darb'oħra meta ċerti partijiet miż-żebgħa oriġinali ġew anki mgħottija bi rtokk ftit eċċessiv. Il- verniċ li kien ingħata, biż-żmien skura ħafna u allura tefa u ħeba dawn il-kuluri pastelli ta' Pisani. Fl-investigazzjoni xjentifika li saret fuq il-kwadru qabel beda r-restawr innifsu, dan l-intervent ta' restawr ta' qabel kien jidher ċar taħt id-dawl tal-ultraviolet' Dawn il-partijiet li ġew irtukkati, biż-żmien skuraw, inbidlu fil-kulur u laħqu saru iktar viżibbli. Bħala riżultat, il-pittura ma baqgħetx uniformi u nbidlet estetikament. L-ewwel trattament li sar kien li tpoġġa 'Japanese Paper' fuq iż-żebgħa li kienet instabbli biex tiġi kkonsolidata u b'hekk l-ebda żebgħa ma setgħet tintilef iktar. Kien imiss li l-pittura tiġi żarmata biex ikun jista' jsir it-tindif tat-tila minn wara. Kull garża li kien hemm imwaħħla fuq in-naħa ta' wara tat-tila kif ukoll it-trab li kien inġema' biż-żmien ġew imneħħija. Il-proċess li jmiss kien li l-pittura tiġi mimduda fuq 'low pressure heated table' biex jitneħħew id-deformazzjonijiet tat-tila ħalli wara li saru t-tiswijiet fuqha din setgħet tiġi inforrata b'tila sintetika ħalli l-pittura tkun strutturalment stabbli u ma tiġix affettwata mill- umdità kif jiġri meta jkollok tila naturali. Wara dan kollu, it-tila ġiet stirata fuq it-tilar oriġinali u mbagħad tkompliet il-fażi tat-tindif. F'din il-fażi l-ħmieġ li jitrabba u l-istrat tal-verniċ fuq iż-żebgħa oriġinali jiġu mneħħija ftit ftit bil-kimika sakemm il-pittura terġa' titfaċċa nadifa kif għamilha l-artist. Il kwadru issa ġie mnaddaf u bħalissa l-proċess qed jitkompla billi fejn waqgħet iż-żebgħa jiġi mimli bil-ġibs lhaws di Bologna') u mndaddaf ħalli jkun lest bħala bażi għall-fażi li jmiss, dik tal-irtokk u l-verniċ finali. Persważ li dan ir-restawr se jerġa' jitfa' dawl ġdid fuq dan il-kwadru ta' Lazzaro Pisani u nittamaw li se jerġa' joħloq devozzjoni għall-parruċċani u l-komunità tal Marsa lejn il-Madonna tal Karmnu. Parroċċa Ssma Trinità - Marsa M